Με τον Γιάννη Αντετοκούνμπο να πετυχαίνει το καλάθι της νίκης, οι Μπακς επικράτησαν των Νικς με 92-90 στο Μιλγουόκι. Ο Έλληνας φόργουορντ “σκότωσε” την ομάδα της Νέας Υόρκης, 1,9 δευτερόλεπτα πριν το φινάλε του αγώνα.

Ο Γιάννης Αντετοκούνμπο το έκανε ξανά απέναντι στους Νικς. Πέτυχε καλάθι στην τελευταία επίθεση των Μπακς και χάρισε στα “Ελάφια” την πέμπτη νίκη τους στα έξι τελευταία παιχνίδια.

Η ομάδα του “Greek Freak” επέστρεψε άμεσα στα θετικά αποτελέσματα μετά την ήττα από τους Τίμπεργουλβς και διατηρήθηκε σε τροχιά πλέι οφ. Ο Γιάννης Αντετοκούνμπο, πέρα από το νικητήριο καλάθι, μέτρησε 29 πόντους με 11 ριμπάουντ, 2 ασίστ, 3 κλεψίματα, 2 κοψίματα και 2 λάθη στα 37 λεπτά συμμετοχής, βάζοντας την υπογραφή του σ’ ακόμα μία νίκη των Μπακς.

Δείτε το βίντεο με την εμφάνιση του Αντετοκούνμπο και το καθοριστικό καλάθι του